Ego G. Pontignaci et ego W. Clarevallis abbates omnibus notum facimus tam futuris quam presentibus quod accepto mandato generalis capituli controversi[am] que vertebatur inter ecclesiam Fonten[eti] et ecclesiam Quintiaci super pasturis terrarum militum Langnie de utriusque capituli assensu in hunc modum pacificavimus videlicet quod in pasturis eisdem unum tropellum sep[tingenari]um ad plus […] fratres Quinciaci de grangia Logii habere poterunt. Animalia vero seu pecora Fonten[eti] in pascuis illis et in aliis in quibus consueverunt libere et absque omni contradictione Quinciacensis pascentur. […]mus in quod cetera animalia seu pecora grangie Logii transitum tantum habebunt inter forestem et villam Lagnie in pasturam Roberti de Aiseia. Fratres vero Quinciaci concesserunt fratribus Fonteneti per […]m iuris sui viam carralem et liberam ad omnia necessaria a Fontanis usque ad Sansuerias in eundo et redeundo. Astantibus A. Fontis Johannis et B. de Moris abbatibus, domno R. quondam abbate Longium, T. priore Pontiniaci, E. priore Longium, domno J. de Possessa. Siquis autem conversorum hanc nostram constitutionem trangressus fuit pedes ad abbatiam contra quam id presumpsit eat ibique dominica […] capitulo verberetur et ad terram comedat et inde pedes redeat. Ut autem hec rata et inconcus[sa …]ncant sigillis nostris et abbatum utriusque domus presentem paginam fecimus roborari. Actum [anno] Verbi Incarnati millesimo centesimo nonagesimo octavo.